Šalčininkų rajono savivaldybė

Šalčininkų rajono savivaldybė – administracinis-teritorinis vienetas pietryčių Lietuvoje, Dzūkijos etnografiniame regione, pasienyje su Baltarusija. Centras – Šalčininkai.

 Geografija 

Rytinė rajono dalis yra Ašmenos aukštumoje, pietvakarius užima Eišiškių plynaukštė, o vakarus – Pietryčių lyguma. Aukščiausia vieta (265 m) yra rytuose, ties Katkuškėmis, žemiausia (129 m) – šiaurės vakaruose, prie Merkio. Pro rajoną teka Merkys ir jo intakas Šalčia, taip pat Nemuno intakas Gauja. Telkšo 5 Šalčininkų rajono ežerai, 5 tvenkiniai. Yra Merkio ichtiologinio draustinio dalis, Dieveniškių istorinis regioninis parkas.

Vidutinė sausio mėnesio temperatūra -6 °C, liepos +17,5 °C. Per metus iškrenta ~610 mm kritulių. Vidurinis sniego dangos storis – 30 cm (susidaro apie gruodžio 15 d., ištirpsta apie kovo 13 d.). Miškingumas 43,7 proc., didžiausias miškas yra Rūdninkų giria. Vyrauja pušynai, yra eglynų, beržynų, mišriųjų miškų.

Plentai į Vilnių ir Lydą (Baltarusija), šiaurės pietų kryptimi praeina Vilniaus–Lydos geležinkelis, veikia Šalčininkų muitinės, Eišiškių, Krakūnų, Šalčininkų postai, Stasylų geležinkelio postas.Šalčininkų rajonas. Lietuva.lt (tikrinta 2006-01-14).

 Istorija 

Rajonas sudarytas 1950 m. birželio 20 d. iš Vilniaus apskrities 34 apylinkių. Iki 1953 m. rajonas priklausė Vilniaus sričiai. 1962 m. gruodžio 8 d. Šalčininkų rajonas prijungtas prie Eišiškių rajono. 1972 m. Eišiškių rajonas pavadintas Šalčininkų rajonu. 1975 m. šiek tiek pakeistos rajono ribos, 1 apylinkė panaikinta, 4 apylinkės sujungtos į dvi.

1995 m. įsteigta Šalčininkų rajono savivaldybė, pavaldi Vilniaus apskričiai. 2008 m. gruodžio 23 d. savivaldybės tarybos nutarimais nuo 2009 m. sausio 1 d. įsteigtos 110 seniūnaitijų.

|-
| 1950 m.  || 957 || || 34 apylinkės ||
|-
| 1954 m.  || || || 17 apylinkių ||
|-
| 1959 m.  || 972 || 43 668 || 17 apylinkių || 1 miestas (Šalčininkai), 1 miesto tipo gyvenvietė (Baltoji Vokė)
|-
| 1962 m. || 972 || || 17 apylinkių || 1 miestas, 1 miesto tipo gyvenvietė
|-
| 1972 m.  || 1507 || || 17 apylinkių || 2 miestai (Eišiškės, Šalčininkai), 1 miesto tipo gyvenvietė, 2 miesteliai (Dieveniškės, Jašiūnai), 363 kaimai, 14 kaimų dalių, 79 viensėdžiai, 2 glžk. stočių gyvenvietės
|-
| 1976 m.  || 1507 || 44 000 || 16 apylinkių || 2 miestai, 1 miesto tipo gyvenvietė, 2 miesteliai, 363 kaimai, 10 kaimų dalių, 80 viensėdžių, 2 glžk. stočių gyvenvietės
|-
| 1979 m.  || || 43 195 || 14 apylinkių || 2 miestai, 1 miesto tipo gyvenvietė, 460 kaimo vietovių
|-
| 1986 m.  || 1507 || || 13 apylinkių || 2 miestai, 1 miesto tipo gyvenvietė, 2 miesteliai, 375 kaimai, 68 viensėdžiai
|-
| 1989 m.  || 1505 || 41 347 || 12 apylinkių || 2 miestai, 1 miesto tipo gyvenvietė, 458 kaimo vietovės
|-
| 2001 m.  || 1491 || 39 282 || 13 kaimo seniūnijų || 3 miestai (Baltoji Vokė, Eišiškės, Šalčininkai), 2 miesteliai, 385 kaimai, 57 viensėdžiai, 2 glžk. stočių gyvenvietės, 6 kaimų dalys 
|-
| 2009 m.  || || || 13 seniūnijų ir 110 seniūnaitijų || 3 miestai, 3 miesteliai, 382 kaimai, 56 viensėdžiai, 2 glžk. stočių gyvenvietės Valstybės įmonė Registrų centras (tikrinta 2009-09-01).
|-
| 2011 m.  || || 34 544 || 13 seniūnijų || 3 miestai, 2 miesteliai, 383 kaimai, 55 viensėdžiai, 2 glžk. stočių gyvenvietės 
|-
| 2016 m.  || || || 13 seniūnijų || 3 miestai, 2 miesteliai, 386 kaimai, 57 viensėdžiai, 2 glžk. stočių gyvenvietės Valstybės įmonė Registrų centras (tikrinta 2016-08-13).
|-
| 2020 m.  || || || 13 seniūnijų || 444 gyvenvietės, tarp jų – 3 miestai, 3 miesteliai, 7 herbinės gyvenvietės RegistruCentras.lt (tikrinta 2020-07-31).
|-
| 2021 m.  || || 30 052 || 13 seniūnijų || 3 miestai, 3 miesteliai, 357 kaimai, 28 viensėdžiai 
|}

 Gyventojai 

 Tautinė sudėtis 
2011 m. gyveno 34 544 žmonės:2011 m. surašymo duomenys 
 Lenkai – 77,75% (26858);
 Lietuviai – 10,84% (3746);
 Rusai – 5,38% (1858);
 Baltarusiai – 3,36% (1162);
 Ukrainiečiai – 0,65% (226);
 Čigonai – 0,24% (82);
 Kiti – 1,77% (612).2001 m. gyveno 39 282 žmonės:2001 m. surašymo duomenys 
 Lenkai – 79,48% (31223);
 Lietuviai – 10,4% (4086);
 Rusai – 4,96% (1948);
 Baltarusiai – 2,9% (1139);
 Ukrainiečiai – 0,64% (253);
 Čigonai – 0,27% (105);
 Kiti – 1,34% (528).

 Religinė sudėtis 
 Romos katalikai – 86,2 %
 stačiatikiai – 4,1 %
 sentikiai – 0,3 %
 evangelikai liuteronai – 0,2 %
 kiti – 0,3 %
 netikintys/nenurodė – 8,8 %

 Gyvenvietės 

Savivaldybės teritorijoje yra:
 3 miestai – Baltoji Vokė, Eišiškės ir Šalčininkai;
 3 miesteliai – Dieveniškės, Jašiūnai ir Turgeliai;
 450 kaimų.

Didžiausios gyvenvietės (2021 m.):
 Šalčininkai – 6857
 Eišiškės – 2908
 Jašiūnai – 2383
 Baltoji Vokė – 998
 Dieveniškės – 578
 Šalčininkėliai – 550
 Zavišonys – 513
 Kalesninkai – 506
 Rūdninkai – 480
 Turgeliai – 475

 Administracija 

Atstovaujamoji valdžia – Šalčininkų rajono savivaldybės taryba, vykdomoji valdžia – Šalčininkų rajono savivaldybės administracija.

 Seniūnijos 

Savivaldybėje yra 13 seniūnijų, jų plotas pateikiamas 2025 m. Adresų registro duomenimis, gyventojų skaičius – 2021 m. surašymo duomenimis.

|}

 Tarptautinė partnerystė 

Miestai, su kuriais Šalčininkų rajonas rajonas yra užmezgęs partnerystės ryšius:

  Chočas, Lenkija
  Polanecas, Lenkija
  Kentšynas, Lenkija
  Košalinas, Lenkija
  Svidnikas, Lenkija
  Lovičas, Lenkija
  Liubavos Nove Miastas, Lenkija
  Plonskas, Lenkija
  Starogardas, Lenkija
  Volštynas, Lenkija
  Ščytnas, Lenkija
  Tarnovo Podgurnė, Lenkija
  Zgežas, Lenkija
  Žninas, Lenkija
  Stašuvas, Lenkija
  Vachova, Lenkija
  Augustavas, Lenkija
  Chelmnas, Lenkija
  Radomas, Lenkija
  Torunė, Lenkija
  Dame Šprevaldo apskritis, Vokietija
  Lyda, Baltarusija
  Varanavas, Baltarusija
</div>

 Švietimas ir ugdymas 
 Baltosios Vokės Elizos Ožeškovos gimnazija
 Baltosios Vokės Šilo gimnazija
 Šalčininkų rajono Butrimonių Anos Krepštul gimnazija
 Dieveniškių Ryto gimnazija
 Dieveniškių Adomo Mickevičiaus gimnazija
 Eišiškių gimnazija
 Eišiškių Stanislovo Rapolionio gimnazija
 Jašiūnų Aušros gimnazija
 Jašiūnų Mykolo Balinskio gimnazija
 Jašiūnų pagrindinė mokykla
 Kalesninkų Liudviko Narbuto gimnazija
 Kalesninkų Mykolo Rudzio pagrindinė mokykla
 Pabarės pagrindinė mokykla
 Šalčininkų Jano Sniadeckio gimnazija
 Šalčininkų Lietuvos tūkstantmečio gimnazija
 Šalčininkų Santarvės gimnazija
 Šalčininkų specialioji mokykla
 Turgelių Povilo Ksavero Bžostovskio vidurinė mokykla
 Turgelių Aistuvos gimnazija

 Šaltiniai 

 Nuorodos 

 Savivaldybės svetainė
 Rajono žemėlapis